Document ID: 32006L0058

NÕUKOGU DIREKTIIV 2006/58/EÜ,
27. juuni 2006,
millega muudetakse direktiivi 2002/38/EÜ seoses raadio- ja televisiooniringhäälinguteenuste ja teatavate elektrooniliselt osutatavate teenuste suhtes kohaldatava käibemaksukorra kohaldamisajaga
EUROOPA LIIDU NÕUKOGU,
võttes arvesse Euroopa Ühenduse asutamislepingut,
võttes arvesse nõukogu 7. mai 2002. aasta direktiivi 2002/38/EÜ, millega muudetakse, osaliselt ajutiselt, direktiivi 77/388/EMÜ seoses raadio- ja televisiooniringhäälinguteenuste ja teatavate elektrooniliselt osutatavate teenuste suhtes kohaldatava käibemaksukorraga, (1) eriti selle artiklit 5,
võttes arvesse komisjoni ettepanekut,
ning arvestades järgmist:
(1)
Direktiivi 2002/38/EÜ artiklis 5 sätestatud läbivaatus on tehtud.
(2)
Läbivaatuse tulemusena ilmneb, et direktiivi 2002/38/EÜ artikli 1 sätted on toiminud rahuldavalt ja saavutanud oma eesmärgi.
(3)
Komisjon esitas 29. detsembril 2003 maksukohustuslaste vahelise teenuste osutamise koha direktiivi ettepaneku, mida muudeti komisjoni 22. juuli 2005. aasta ettepanekuga, et hõlmata maksukohustuslaste poolt mittemaksukohustuslastest tarbijatele osutatavaid teenuseid. Muudetud ettepaneku kohaselt tuleb kõikide raadio- ja televisiooniringhäälinguteenuste ja elektrooniliselt osutatavate teenuste suhtes kohaldada tarbimiskohajärgset maksustamist.
(4)
Komisjon esitas 4. novembril 2004 käibemaksukohustuste lihtsustamise direktiivi ettepaneku, millega kehtestatakse direktiivis 2002/38/EÜ kehtestatust üldisem elektrooniline mehhanism, et hõlbustada piiriüleste teenuste osutamise korral maksukohustuste täitmist.
(5)
Kuigi direktiivi 2002/38/EÜ artiklis 1 sätestatud meetmete asendamiseks vajalike laiemate meetmete (nimetatud seadusandlike ettepanekute alusel) vastuvõtmise osas on tehtud märkimisväärseid edusamme, pole neid olnud võimalik vastu võtta enne nimetatud direktiivi kehtivusaja lõppemist 30. juunil 2006.
(6)
Võttes arvesse nimetatud laiendatud meetmete vastuvõtmist lühikese või keskmise tähtaja jooksul ja kõnealuse läbivaatuse tulemusi, on asjakohane, et siseturu nõuetekohase toimimise huvides ja selleks, et tagada moonutuste jätkuv kõrvaldamine, tuleks raadio- ja televisiooniringhäälinguteenuste ja teatavate elektrooniliselt osutatavate teenuste suhtes kohaldatavat käibemaksukorda jätkuvalt kohaldada kuni 31. detsembrini 2006.
(7)
Direktiivi 2002/38/EÜ artiklis 5 on ettenähtud selline pikendamine praktilistel kaalutlustel, vastava otsuse teeb nõukogu ühehäälselt komisjoni ettepaneku põhjal.
(8)
Seetõttu tuleks direktiivi 2002/38/EÜ muuta vastavalt.
(9)
Küsimuse kiireloomulisuse ja õigusliku vaakumi vältimise vajaduse tõttu on hädavajalik teha erand kuue nädala pikkusest ajast, millele viidatakse Euroopa Liidu lepingu ja Euroopa ühenduste asutamislepingute juurde kuuluva protokolli (riikide parlamentide funktsiooni kohta Euroopa Liidus) I jao punktis 3,
ON VASTU VÕTNUD KÄESOLEVA DIREKTIIVI:
Artikkel 1
Direktiivi 2002/38/EÜ artikkel 4 asendatakse järgmisega:
“Artikkel 4
Artiklit 1 kohaldatakse kuni 31. detsembrini 2006.”
Artikkel 2
1. Liikmesriigid jõustavad käesoleva direktiivi täitmiseks vajalikud õigus- ja haldusnormid hiljemalt 1. juuliks 2006. Nad edastavad nende sätete tekstid viivitamata komisjonile.
Kui liikmesriigid need sätted vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud siseriiklike õigusnormide põhisätete teksti.
Artikkel 3
Käesolev direktiiv jõustub selle Euroopa Liidu Teatajas avaldamise päeval.
Artikkel 4
Käesolev direktiiv on adresseeritud liikmesriikidele.
Luxembourg, 27. juuni 2006

Labels: 3
12
2